UudisedKultuurAKEesti uudisedSportVärsked raadiouudisedVälisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv
#000002
TTÜ professor: EKKM-i renoveerimist oleks maksumaksjale raske põhjendada
#000003
Viimane näitusetuur EKKM-is Autor/allikas: Priit Mürk/ERR
#000004
Kuigi EKKM-i ehitusauditi kokkuvõte on liialdav ja selle järeldus ei lähe kokku auditi sees kirjeldatuga, võib linna seisukohta mõista, tõdes Tallinna tehnikaülikooli inseneriteaduskonna ehituse ja arhitektuuri instituudi professor Jarek Kurnitski. Ta leiab, et linna silmis otstarbetu EKKM-i renoveerimist oleks ka maksumaksjale raske põhjendada ajal, kui remonti ootavad mitmed lasteaiad.
#000005
Kurnitski märkis, et on selge, et masinahoone kõrval olevad söeestakaad, laohooned ja müürid on varisemisohtlikud.
#000006
"Aga masinahoone kohta on siiski öeldud, et selle konstruktsioonid on rahuldavas kuni heas seisukorras. Seal tegelikult midagi ohtlikku ei ole. Küll on seal aga väikseid asju, näiteks vandaalid on käinud elektrikaabli kallal ja see tuleb vandaalikindlalt uuesti kinnitada," kirjeldas ta.
#000007
Kurnitski otseselt auditit ei kritiseeriks, kuid ta tõdes, et selle kokkuvõtte sõnastus, et inimtegevus tuleb hoones lõpetada ja hoone on ohtlik, auditi sisust tegelikult välja ei tule.
#000008
"Ehitise ohutusest rääkides on kõige olulisem kandekonstruktsioonide seisukord ja nendega midagi hullu selles hoone osas ei ole, kus kohvik töötab. Küll aga võib kokku kukkuda estakaad. Aga selle võiks ka eraldi ära lammutada. See ei tähenda, et masinahoone osa peaks ära lammutama," selgitas ta.
#000009
"Pilt, mis siit ikkagi avaldub, on väga trööstitu."
#000010
Olgugi et Kurnitski peab auditi kokkuvõtet liialdavaks, oskab ta omaniku ehk Tallinna linnaga ainult nõustuda. Linn ei pea hoonete taastamist ja remontimist otstarbekaks ning ei näe sellel mõistlikku kasutust.
#000011
"Pilt, mis siit ikkagi avaldub, on väga trööstitu. Tegemist on just selliste hoone osadega, mis on väga käest ära lastud. Just estakaadi osa ja kõik muu, mis seal on, need laohooned. Seal on mõned asjad ümber kukkumas, territooriumil on juba ka sildid üleval, et varisemisohtlik ning inimeste liikumist on juba praegu piiratud," kirjeldas ta.
#000012
Kurnitski ütles, et seda ei saa auditi tegijatele kuidagi ette heita nagu oleks hoonete ülevaatust tehtud pealiskaudselt.
#000013
"See on ka kirja pandud, et lähteülesanne on, et tehakse visuaalne vaatlus ja hinnatakse hoone seisukorda. Selleks otstarbeks on see täiesti piisav. Juhul kui seda maja tahetaks korda teha ja remontima hakata, siis oleks vaja kindlasti täpsemaid uuringuid, kuidas seda kõige mõistlikumal viisil teha." Audit on kindlasti adekvaatne, lisas ta.
#000014
Linna tahe vs tehniline seisukord
#000015
Kurnitski sõnul väljendab lammutamise otsus pigem linna tahet ja ei tulene hoone tehnilisest seisukorrast. "Need on kaks erinevat asja. Selge on, et hoone nõuab remonti. Midagi kukkus alla sealt karniisi pealt, see on koleda välimusega ja ei vasta selgelt tänapäevastele nõuetele," kirjeldas ta.
#000016
"Aga samas ei ole seal ohtu inimeste turvalisusele, välja arvatud see üks kaablikinnitus, mis on lahti tulnud. Aga kui omanik leiab, et tal ei ole otstarbekas suhteliselt halvas seisukorras hoonet remontima hakata, siis loomulikult on see omaniku oma tahe," tõdes ta.
#000017
EKKM maksis iga kuu linnale hoonete kasutamise eest 62 eurot, mis Kurnitski sõnul ei ole ka arvestatav üüriraha. "Lihtsalt on olnud selline hoone, millele ei ole leitud asjalikku kasutust ja on antud sisuliselt tasuta rendile." Kuivõrd hoone ei ole ka kuidagi muinsuskaitse all, on omanikul vaba voli see maha lammutada.
#000018
EKKM-i investeerimist oleks maksumaksjale raske põhjendada
#000019
Kurnitski mõistab linna seisukohta ka sellest vaatenurgast, et linnal on vaja samal ajal remontida ka lasteaedu ja koolimaju. "Väga suurt investeeringut nõudvasse ja ilma selge kasutusfunktsioonita hoone osasse panustamist ei ole maksumaksjale lihtne põhjendada. Linna raha on samamoodi maksumaksja raha. Kui ma neid fotosid vaatan ja näen, millisesse seisukorda see on lastud, siis see on liiga käest ära lastud, et sellega midagi mõistlikku saaks teha."
#000020
Kui koolimajadele on tehtud üks ring peale, nii et saab öelda, et Tallinna koolimajad on tõesti terviklikult renoveeritud ja kooliõpilastele on loodud korralikult tingimused, siis lasteaedade kohta seda veel öelda ei saa, tõdes ta. "Selles mõttes on täiesti arusaadav, et linn sellisesse objekti panustada ei saa."
#000022
Kurnitski tunnistas, et kuigi selline vastus ühtegi kunstinimest ei rahulda, siis on vähemalt korda tehtud Kultuurikatel, mis oli iseenesest juba väga suur pingutus. EKKM-i masinahoone puhul on tema hinnangul tegemist aga pisikese hooneosaga, mis ei oma väärtust ja on kehvas seisukorras.
#000023
"Kultuuritegelastest võib loomulikult aru saada, aga lihtsalt tänane linna majanduslik võimekus ei võimalda seda teha. Linn ei suudaks ka oma elanikele sellist otsust argumenteeritult põhjendada, et miks jääks mõni lasteaed renoveerimata ja see maja näiteks tehtaks korda," nentis ta.
#000024
Remont ei tasuks end ära
#000025
Kurnitski sõnul on just söeestakaadi ja laohoonete puhul on ka piir ületatud, millest edasi oleks mõistlik need renoveerida.
#000026
"Masinahoone on kindlasti remonditav. Kuna sellel ei ole kandekonstruktsioonidega probleeme, siis selle kordategemine oleks oluliselt lihtsam. Aga maja kuju on lihtsalt selline, et sellele on keeruline asjalikku kasutust saada. Ta on pisikese põhjapindalaga ja kahekordne hoone. See funktsionaalsus on ilmselt linna eemale tõuganud mõttest, et see tasuks korda teha."
#000027
"Linn ei suudaks ka oma elanikele sellist otsust argumenteeritult põhjendada, et miks jääks mõni lasteaed renoveerimata ja see maja näiteks tehtaks korda."
#000028
Ta lisas, et isegi kui hoone ka korda tehtaks ja EKKM-ilt suuremat renti küsitaks, siis ilmselt ei tasuks remont end kunagi ära. Hoone tänapäevasesse seisukorda viimine – soojustamine, välisfassaadide kordategemine nõuaks küllaltki suurt remonti. "Ega ta on seestpooltki [halvas seisus], kohati räägiti ka katuse läbijooksust," tõi Kurnitski välja.
#000029
Seega on realistlik lahendus, et linn laseb hoone lammutada, kui peab projekti perspektiivituks ja tal pole majanduslikult võimalik sellisesse hoonesse investeerida. Aga mõistlik oleks lasta EKKM-il hoones teatud perioodi veel toimetada, kuni muuseum leiab omale uue rendipinna, leiab Kurnitski. Küsimus on lihtsalt mõistliku aja pikkuses, et EKKM-i tegevus ei katkeks seetõttu, et see hoone läheb lammutamisele.
#000030
Analüüs: Eesti hoonefondi kaasajastamine nõuab 24 miljardit eurot
#000031
EKKM sõlmis Tallinna linnaga uue üürilepingu
#000032
Tallinna kunstihoone juhataja: EKKM-i kordategemine on jõukohane, vaja on tahet
#000034
EKKM-i tulevik sõltub ka sellest, mis saab linnahallist
#000035
Kultuuriasutused ja eraettevõtted tegid avaliku pöördumise EKKM-i toetuseks
#000036
Tallinna kunstihoone juhataja: EKKM korda, mitte kinni
#000038
Asjaosalised arutavad EKKM-i tuleviku üle sel nädalal
#000039
Galerii. EKKM tegi viimase näitusetuuri
#000040
Haapsalu fotoklubi näitab kahel näitusel rohkem kui 70 pilti
#000047
Otse kell 19:40: muusikapäeva suur muusikamäng ETV-s
#000048
Arvustus. Mina magasin hästi ja elasin ka hästi
#000050
Krickil ilmus uus album "Kirjutamata"
#000053
Turu raamatumessil tutvustatakse ka värsket eesti kirjandust
#000054
Anthony Horowitz: ma usun kirjutamise ja kirjanduse jõudu
#000055
Reopalu kalmistul restaureeriti rikutud hauatähised
#000060
Keelesäuts. Sidesõna "ja" tulek eesti kirjakeelde
#000061
Noored: digilahenduste üleküllus ei tee muuseumi ägedamaks
#000062
Haapsalu kultuurikeskuses avati näitus aulidest
#000063
Loodusmuuseumi seenenäitus tegi taasiseseisvunud Eesti külastajarekordi
#000064
Teatri- ja muusikamuuseumi kogud kolitakse tuleval aastal Maarjamäele
#000065
Rannarootsi muuseumi näitusel saab näha nii Eesti kui ka välismaa käbisid
#000066
Edetabel. Aasta parimad albumid 2022
#000067
Aasta parimad albumid 2022. Isiklikud edetabelid
#000068
Ülevaade. Aasta parimad lood 2022
#000069
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000073
Vaegkuuljatele ja -nägijateleKasutustingimusedIsikuandmete töötlemisestJupiter+Jupiter IOLasteekraanRaadioteater
#000074